## Carlos Mazón: “Per primera vegada el TRAM d’Alacant oferirà un servici especial en les línies 1, 2, 3 i 4 durant la Nit de Cap d’Any”

*** El dispositiu previst es posa en marxa per primera vegada abans i després de les campanades
* Les quatre línies obertes permetran connectar Alacant, des de Luceros, amb Sant Vicent del Raspeig, Platja de Sant Joan i fins a Benidorm
* Els horaris addicionals es prolongaran fins prop de les dos de la matinada per a enllaçar posteriorment amb els primers trens i tramvies del dia 1 de gener**

**Alacant.**

El president de la Generalitat, Carlos Mazón, ha anunciat que “el TRAM d’Alacant oferirà, per primera vegada, durant la Nit de Cap d’Any un servici especial addicional en les línies 1, 2, 3 i 4 per a garantir la mobilitat dels alacantins, alacantines i visitants abans i després de les campanades”.

Este servici especial se sumarà a l’ordinari, en el qual Luceros serà l’estació d’enllaç amb totes les línies en circulació. Amb el dispositiu previst es podrà facilitar la connexió amb TRAM d’Alacant en les poblacions d’Alacant, Sant Vicent del Raspeig, el Campello, la Vila Joiosa, Finestrat i Benidorm.

El cap del Consell ha assenyalat que “es tracta d’una iniciativa que es posa en marxa enguany des de Ferrocarrils de la Generalitat Valenciana amb la finalitat de millorar les opcions de mobilitat d’Alacant i altres poblacions pròximes per a reduir el nombre de desplaçaments en vehicle privat”. En este sentit, ha animat els alacantins, alacantines i visitants a utilitzar el transport públic en estes dates.

Així mateix, ha subratllat que “cada vegada més el transport públic de la Comunitat millora” amb més freqüències, més vies i més connexions. Així mateix, ha assenyalat la voluntat de la Generalitat que este servici especial es mantinga permanentment tal com es fa tots els anys amb Metrovalencia.

La línia 9 (Benidorm-Dénia) mantindrà el seu horari habitual, ja que les obres que es fan entre Altea i Calp impedixen, de moment, oferir dispositiu especial nocturn, ja que es presta un servici alternatiu d’autobús en eixe tram.

Per a més informació sobre els servicis, els usuaris poden consultar els horaris de pas, a més d’en les estacions i parades de TRAM, en el telèfon d’informació d’atenció al client (900 72 04 72), així com en la pàgina web www.tramalacant.es i l’*app* oficial.

**Dispositiu per línies**

En la línia 1 (Luceros-Benidorm) l’ampliació del servici nocturn després dels últims trens del servici ordinari permetrà circular fins a Benidorm des de Luceros i amb parada en totes les estacions a les 00:20 hores del dia 1 de gener. En esta mateixa línia eixirà des de Benidorm un tren a les 01:41 hores en direcció a Luceros.

En la línia 2 (Luceros-Sant Vicent del Raspeig), després del servici habitual, s’oferiran tramvies cada 40 minuts des de les des de les 23:30 hores fins a les 02:10 hores, des de Luceros a Sant Vicent del Raspeig. En sentit contrari circularan tramvies cada 40 minuts des de les 23:25 hores fins a les 02:40 hores.

En la línia 3 (Luceros-El Campello) l’ampliació del servici nocturn després de l’horari habitual es produirà des de la 01:15 fins a les 03:10 hores en direcció al Campello, amb diferents freqüències. En direcció a Luceros circularan trens addicionals des de la 01:10 fins a les 02:10 hores.

En la línia 4 (Luceros-Plaça de La Corunya) s’oferiran també circulacions cada 40 minuts amb des de les 23:10 hores fins a la 01:50, des de Luceros i entre les 23:41 hores a les 02:21 hores des de Plaça de La Corunya.

Els trens i tramvies tornaran a circular a les 06:11 hores en línia 1 de Luceros a Benidorm amb parada en totes les estacions; a les 06:29 hores de Luceros a Plaça de La Corunya i a les 06:38 hores en direcció a Sant Vicent del Raspeig.

Posteriorment a les 08:19 hores s’incorporarà la línia en direcció al Campello. En direcció contrària les circulacions començaran des del Campello en direcció a Luceros a les 05:40 hores. El primer tren de Benidorm a Alacant eixirà a les 07.05 hores i en direcció a Altea les 06:00 hores.

En línia 5 (Porta del Mar-Plaça de la Corunya) començaran a circular a les 07:18 hores i en línia 9 (Dénia-Benidorm), partiran trens des de Dénia a Teulada a les 05:35 hores i a Benidorm a les 05:50 hores. Des de Benidorm a Dénia el primer tren circularà a les 06:00 hores.

Fecha: 26/12/2024